
П О К А Н А 

за
 участие в процедура на договаряне без обявление 

 	  На основание чл. 90, ал. (1), т. 3 от Закона за обществените поръчки във връзка с Решение № 294 от 03.04.2014 г. на директора на 49.Основно училище „Бенито Хуарес” с адрес:  1517, гр.София, район „Подуяне”,  ж.к. „Сухата река”, ул."Константин Фотинов" №4 в качеството си на възложител по смисъла на Закона за обществените поръчки (ЗОП) Ви поканвам за участие в процедура на договаряне без обявление при следните условия:
1. Предмет на поръчката – Доставка на учебници и учебни помагала за безвъзмездно ползване от децата от подготвителната група и учениците от първи до седми клас по класове и по учебни предмети за учебната 2015/2016 г. в 49.ОУ "Бенито Хуарес" съгласно Постановление № 104 на МС от 2003 г., по вид и количество, определени в приложенията, както следва:

„Просвета- София” АД – Приложение №1 и Приложение №2
„Анубис- Булвест”ООД – Приложение №3 и Приложение №4
ИК „Колибри- София”  – Приложение №5 
„Бит и техника”ООД    –  Приложение №6
Издателство „Слово”     – Приложение №7

	2.  Срок на изпълнение – най-късно до 24.08.2015 г. 
	3.  Изисквания за качество:
          3.1 Доставените учебници трябва да отговарят на изискванията на Министерството на образованието и науката, посочени в Наредбата за учебниците и учебните помагала (Обн. ДВ. бр.46 от 20 Май 2003г.). и да съответстват на одобрените от МОН списъци с учебници и помагала, които ще се ползват през 2015/2016 година.
        3.2. Доставените учебници и учебни помагала трябва да бъдат нови, неупотребявани и надлежно комплектовани.
        3.3. За всеки учител по отделните предмети трябва да бъдат осигурени безплатни екземпляри от учебниците и учебните помагала и книги за учителя, ако издателството е изготвило такива. Доставката на посочените артикули трябва да бъде извършена ведно с доставката на учебниците и учебните помагала.
	4. Място на доставка на учебниците – до сградата на 49.Основно училище „Бенито Хуарес”, район „Подуяне”.
	5. Предлаганата цена – Цената на учебниците и учебните помагала да не надвишават стойностите, регламентирани в чл. 3, ал.5 от ПМС № 104 от 2003г.
	6. Начин на плащане – при сключване на договор плащането ще се извърши на два пъти. Първо плащане - аванс в размер до 30% от стойността на поръчката.  Второ плащане – след доставката на всички договорени учебници. Плащането се извършва в лева само по банков път и срещу издадена фактура.
          7. Предаването на учебниците се удостоверява с приемо –предавателен протокол.
	8. Ред и начин на провеждане договаряне условията на договора 
	За провеждане на процедурата директорът на училището  назначава комисия по реда на чл. 34 – 36 от ЗОП.
	Комисията провежда договарянето с Вашето издателство за определяне условията на договора, съгласно изискванията на възложителя, посочени в настоящата покана за участие. 
	Резултатите от преговорите се отразяват в протокол, който се подписва от членовете на комисията и от представителя на Вашето издателство.
	9. Дата и час за договаряне условията на договора – на 29.04.2015г. от 11.00 часа по график, обявен в „Профил на купувача” на електронната страница на училището.
	10. Място за договаряне условията на договора – сградата на 49. Основно училище „Бенито Хуарес”.	
	11. Представителна власт – в случай, че лицето, представляващо по закон издателството, не може да присъства лично за договаряне условията на договора, той може да изпрати свой упълномощен представител. Пълномощното трябва да е изрично и направено по образец на училището. 
	 Не е необходима нотариална заверка на пълномощното, но то трябва да е подписано от лицето, представляващо по закон издателството и подпечатано с печата на издателството.
          12.  Необходими документи за сключването на договора съгласно чл. 42, ал. (1) – (5) от ЗОП. Документацията по поръчката и образците на изискуемите документи могат да бъдат изтеглени от профила на купувача на адрес: 	http://www.49ousofia.com/index.php?section=18

  За допълнителни сведения може да се обръщате на тел: 02/847-23-30.
  Лице за контакт: Олга Маджарова – помощник - директор по АД.
  Приложение: 1. Списък на учебниците и учебните помагала съгласно Приложения № 1 - 7 


                                                              ДИРЕКТОР :

                                                				/Яница Милева//
